seungwon929/Th-miracl huggingface dataset:
วาสนา ชลากร

วาสนา ชลากร เป็นนักแสดงหญิงชาวไทย เป็นที่รู้จักจากการแสดงภาพยนตร์ ได้รับการจดจำในบทบาทเซ็กซี่ในวัยสาว และเมื่อกลับมาแสดงภาพยนตร์เมื่อมีอายุมากขึ้น วาสนามักได้รับบทแม่หรือยายที่มีอาการทางจิต อาทิในภาพยนตร์ ชัตเตอร์ กดติดวิญญาณ (2547) และการรับบทที่ได้รับเสียงวิจารณ์ที่ยอดเยี่ยมในภาพยนตร์ แปดวัน แปลกคน (2551)

วาสนา มีชื่อเล่นว่า แดง ชื่อจริงว่า วาสนา บุตรเพชร เกิดวันที่ 18 กันยายน พ.ศ. 2490 ที่กรุงเทพมหานคร จบจากโรงเรียนวิมุตยรามพิทยากร ใกล้สะพานพระราม 6 ฝั่งธนบุรี เริ่มต้นในวงการบันเทิงด้วยการไปสมัครเป็นนักร้องกับวงดนตรีสุนทรภรณ์ของครูเอื้อ สุนทรสนาน ฝึกร้องเพลงจนได้ตำแหน่งนักร้องดาวรุ่งพรุ่งนี้ ต่อมาวาสนาจึงออกไปทำงานเป็นนักร้องแผนกดนตรีของโรงงานยาสูบและอยู่ในความดูแลของครูนารถ ถาวรบุตร และครูสมาน กาญจนผลิน ตามลำดับ

ชรินทร์ นันทนาคร แห่งนันทนาครภาพยนตร์มาพบขณะกำลังร้องเพลง จึงชักชวนให้มาแสดงภาพยนตร์ ซึ่งกำลังจะสร้างเรื่อง แมวไทย (มิตร-เพชรา) โดยมอบให้วาสนารับบทเป็น อัปสรสุดา สาวเซ็กซี่ยั่วยวนใจชายแถมยังมีบทบู๊ให้สวมชุดสุดวาบหวิวอีก เข้าฉายเมื่อวันที่ 27 กันยายน พ.ศ. 2511 ที่โรงภาพยนตร์คาเธ่ย์ ทำให้ชื่อของวาสนาเริ่มเป็นที่รู้จักปัจจุบันก็ยังรับแสดงเป็นบทป้า บทยาย อยู่ในวงการยบันเทิงที่เธอรัก

วาสนารับบทที่เป็นที่จดจำจากเรื่อง ชัตเตอร์ กดติดวิญญาณ (2547) และ แปดวัน แปลกคน (2551) ซึ่งทำให้เธอได้รับการเสนอชื่อเข้าชิง รางวัลภาพยนตร์แห่งชาติ สุพรรณหงส์,รางวัลชมรมวิจารณ์บันเทิง,รางวัลคมชัดลึก อวอร์ด และได้รับ รางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม
คิโล่ กรีกโล่

คิโล่ กรีกโล่ (), 3 พฤษภาคม ค.ศ. 19171 มกราคม ค.ศ. 2012) เป็นประธานาธิบดีคนแรกของสาธารณรัฐมาซิโดเนียตั้งแต่ปีพ.ศ. 2534 ถึง พ.ศ. 2542 เขาดำรงตำแหน่งสูงในตำแหน่งทางการเมืองของสหพันธ์สาธารณรัฐสังคมนิยมยูโกสลาเวีย เช่น รัฐมนตรีว่าการกระทรวงการคลังในคณะผู้บริหารระดับสูงซึ่งเป็นสมาชิกของประธานยูโกสลาเวีย และประธานาธิบดีแห่งสหพันธ์สาธารณรัฐสังคมนิยมยูโกสลาเวียตั้งแต่วันที่ 15 พฤษภาคม พ.ศ. 2517 จนถึงวันที่ 15 พฤษภาคม พ.ศ. 2521

เมื่อวันที่ 3 ตุลาคม ค.ศ. 1995 คิโล่ กรีกโล่ เป็นเป้าหมายของการลอบสังหารรถระเบิดในสโกเปีย ระหว่างเดินทางจากที่พักไปยังที่ทำงานของเขา รถยนต์ของเขาระเบิดส่งผลทำให้คนขับรถเสียชีวิตคนในรถได้รับบาดเจ็บ ส่วนคิโล่ กรีกโล่ได้รับบาดเจ็บสาหัสทางตาด้านขวา เขาถูกส่งโรงพยาบาลอย่างเร่งด่วน

ในเดือนตุลาคม พ.ศ. 2486 คิโล่ กรีกโล่ได้แต่งงานกับนาดา มิเชลล์วา (6 มกราคม พ.ศ. 2463 - 26 มิถุนายน พ.ศ. 2552)และมีบุตรชายหนึ่งคน และบุตรสาวสองคน

คิโล่ กรีกโล่เสียชีวิตเมื่ออายุครบ 94 ปีในช่วงเวลาของวันที่ 1 มกราคม พ.ศ. 2555 ขณะเวลานอนเป็นที่ทราบกันว่า เขาขอร้องให้จัดงานศพแบบส่วนตัว และให้ฝังใกล้กับครอบครัวเขา เขาถูกฝังอยู่ในเขตเทศบาลบีเตอร์, สโกเปีย
เดอะวิซาร์ดออฟออซ (ภาพยนตร์ พ.ศ. 2482)

เดอะวิซาร์ดออฟออซ () เป็นภาพยนตร์อเมริกันในปี ค.ศ. 1939 แนวดนตรีจินตนิมิต สร้างโดยเมโทร-โกลด์วิน-เมเยอร์ ถือว่าเป็นหนึ่งในภาพยนตร์ที่ยอดเยี่ยมที่สุดในประวัติสาสตร์วงการภาพยนตร์ เป็นที่รู้จักมากที่สุดและประสบความสำเร็จมากที่สุดในบรรดางานที่ดัดแปลงจากผลงานหนังสือเยาวชนของลีแมน แฟรงก์ บอมเรื่อง "พ่อมดมหัศจรรย์แห่งเมืองออซ" ภาพยนตร์นำแสดงโดยจูดี การ์แลนด์ รับบทโดโรที เกล, ร่วมด้วยเรย์ โบลเกอร์, แจ็ก เฮเลย์, เบิร์ต ลาร์, แฟรงก์ มอร์แกน, บิลลี เบิร์ก และมาร์กาเรต แฮมิลตัน

เป็นที่รู้จักในการใช้เทคนิคคัลเลอร์, การดำเนินเรื่องแบบจินตนิมิต, การใช้สกอร์เพลง และตัวละครที่น่าจดจำ ยังเป็นสัญรูปในวัฒนธรรมสมัยนิยมอเมริกัน ภาพยนตร์ยังได้รับการเสนอชื่อเข้าชิงรางวัลออสการ์ 6 รางวัล รวมถึงสาขาภาพยนตร์ยอดเยี่ยม แต่พ่ายให้เรื่อง "วิมานลอย" ได้รับรางวัลสาขาเพลงดั้งเดิมยอดเยี่ยมจากเพลง "Over the Rainbow" และเพลงสกอร์ดั้งเดิมยอดเยี่ยม โดยเฮอร์เบิร์ต สโตทาร์ต ขณะที่ภาพยนตร์ถือว่าได้รับเสียงวิจารณ์ที่ดีตั้งแต่ครั้งออกฉายเดือนสิงหาคม ค.ศ. 1939 แต่ก็ไม่ได้ทำกำไรมากนักให้กับเอ็มจีเอ็ม ทำรายได้เพียง $3,017,000 จากงบประมาณ $2,777,000 และยังถือเป็นงานสร้างที่มากที่สุดของค่ายเอ็มจีเอ็ม จนถึงปัจจุบันนี้
ลูชาลิเบร

ลูชาลิเบร () เป็นรูปแบบมวยปล้ำอาชีพที่ใช้และพัฒนาในประเทศเม็กซิโก โดยมีมวยปล้ำอาชีพ เป็นรูปแบบความบันเทิงพื้นฐานมาจากการเล่นกีฬาการต่อสู้ แม้ว่าคำนี้หมายถึงมวยปล้ำอาชีพ แต่เดิมใช้ในลักษณะเดียวกับคำศัพท์ภาษาอังกฤษในอเมริกา และอังกฤษ คือ "มวยปล้ำฟรีสไตล์" (Freestyle wrestling) หมายถึง มวยปล้ำสมัครเล่น ที่มีสไตล์โดยไม่มีข้อจำกัดของ Greco-Roman wrestling

มวยปล้ำเม็กซิโกเป็นลักษณะเฉพาะตัว โดยหน้ากากที่มีสีสัน, ลำดับการปล้ำโดยอาศัยความเร็ว, ลักษณะเทคนิคกระโดดเหินเวหา ซึ่งบางส่วนได้ถูกนำไปใช้ในสหรัฐอเมริกา การสวมหน้ากากได้ถูกพัฒนาความสำคัญเป็นพิเศษ และนัดการปล้ำบางครั้งจะแข่งขัน ซึ่งผู้แพ้จะต้องถอดหน้ากากออกอย่างถาวร ซึ่งเป็นเดิมพันที่มีระดับสูงของน้ำหนักที่แนบมา มวยปล้ำแท็กทีมเป็นที่แพร่หลายโดยเฉพาะอย่างยิ่งในลูชาลิเบร โดยเฉพาะอย่างยิ่งการจับคู่กับทีมสามคนที่เรียกว่า ตริโอส
เพลงพญาโศก

“เพลงพญาโศก” หรือ “เพลงโศกประจำชาติ” พระนิพนธ์ใน สมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต พระราชโอรสในพระบาทสมเด็จพระจุลจอมเกล้าเจ้าอยู่หัว ขณะทรงดำรงพระยศเป็นสมเด็จเจ้าฟ้า กรมหลวงฯ เสนาบดีกระทรวงทหารเรือ ได้ทรงนำเพลงพญาโศกอัตรา 2 ชั้นมาเรียบเรียงเป็นโน้ตสากล ทั้งเพิ่มเติมเสียงประสานให้มีความไพเราะเป็นแบบเพลงตะวันตกเพื่อให้กองแตรวงทหารบรรเลงแทนเพลงสโลว์มาร์ชที่เป็นของต่างชาติ

พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้บรรเลงครั้งแรก ในการพระราชพิธีพระบรมศพ สมเด็จพระศรีพัชรินทราบรมราชินีนาถ พระบรมราชชนนีพันปีหลวง และทรงมีพระราชดำรัสว่า

“เพลงนี้ได้ทำขึ้นเหมาะแก่การใช้นำศพอย่างยิ่ง เพราะดี สมควรเป็นเพลงโศกจริง ๆ ต่อไปขอให้ใช้เพลงนี้เป็นเพลงโศกประจำชาติ และใช้นำตั้งแต่พระบรมศพ ตลอดจนศพสามัญได้”

หลังจากนั้นจึงใช้เพลงพญาโศกแทนที่ใช้บรรเลงมาก่อนหน้านี้ ต่อมา เมื่อเสด็จไปรับราชการในตำแหน่งเสนาธิการทหารบก ทูลกระหม่อมบริพัตร ได้ทรงพระนิพนธ์เพิ่มเติม โดยนำเพลงต้นพญาโศก มาเรียบเรียงให้เป็นท่อน 2 เพื่อให้มีความสมบูรณ์มากขึ้น จนเป็นที่นิยมใช้กันในการบรรเลงขณะเคลื่อนขบวนศพจนถึงปัจจุบัน

เพลงพญาโศก บรรเลงโดยกรมดุริยางค์ทหารบกในขบวนพระบรมราชอิสริยยศ ริ้วที่ 2
ฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก กลุ่ม 5

กลุ่ม 5 ของ การแข่งขันฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 รอบคัดเลือก ประกอบไปด้วยหกทีม: เยอรมนี, อิสราเอล, นอร์เวย์, สาธารณรัฐไอร์แลนด์, อาเซอร์ไบจาน, และ คอซอวอ. องค์ประกอบของเก้ากลุ่มใน รอบคัดเลือกรอบแบ่งกลุ่ม จะถูกตัดสินโดยการจับสลากในวันที่ 26 มกราคม พ.ศ. 2560, กับทีมที่ถูดจัดวางสอดคล้องกับพวกเขา การจัดอันดับค่าสัมประสิทธิ์.

กลุ่มนี้คือลงเล่นในรูปแบบพบกันหมดเหย้าและเยือนระหว่างวันที่ 25 มีนาคม พ.ศ. 2560 และ 16 ตุลาคม พ.ศ. 2561. ชนะเลิศของกลุ่มจะได้สิทธิ์เข้ารอบโดยตรงสำหรับ รอบสุดท้าย, ในขณะที่ทีมรองชนะเลิศของแต่ละกลุ่มจะได้ผ่านเข้าสู่ รอบเพลย์ออฟ ถ้าพวกเขาเป็น หนึ่งในสี่ทีมรองชนะเลิศจากกลุ่มทั้งหมดเก้ากลุ่ม (ไม่ได้นับผลการแข่งขันในนัดที่พบกับทีมอันดับที่หก)..

เวลาคือ CET/CEST.
พันเอก

พันเอก () เป็นชั้นยศระหว่าง พันโท และ พลจัตวา โดยพันเอกใช้เป็นยศในกองทัพบก, กองทัพเรือ, กองทัพอากาศ และตำรวจ โดยในประเทศไอซ์แลนด์ และ นครรัฐวาติกัน ยศพันเอกถือเป็นยศทหารที่สูงที่สุด โดยในกองทัพเรือยศพันเอกได้ถูกเรียกว่านาวาเอก หรือ ship-of-the-line captain ส่วนในระบบการเทียบยศในกองทัพอากาศเครือจักรภพ ยศพันเอกได้ถูกเรียกว่านาวาอากาศเอก
โมโมโกะ ทานิ

โมโมโกะ ทานิ () เกิดเมื่อวันที่ 9 กันยายน ค.ศ. 1984 เป็นนักแสดง, กราเวียร์ไอดอล, และทาเรนโตะหญิง ชาวญี่ปุ่น

โมโมโกะ ทานิ จบการศึกษาจากโรงเรียนมัธยมศึกษาตอนปลายทาคาโยชิ จังหวัดอิบะระกิ ,หลังจบการศึกษา เธอได้หางานทำที่ร้านขายโทรศัพท์มือถือในท้องถิ่น แต่ได้ลาออกในปีนั้น ต่อมาได้ทำหน้าที่เป็นสาวแคมเปญ สำหรับโตโยต้าสโตร์ ในปีนั้น
รายชื่อบุคคลในยุคสามก๊ก (ท)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร ท รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
เกาะกาแล็ชญัก

กาแล็ชญัก (, หรือเรียกว่า "เกาะแห่งรัก", "เกาะแห่งคนรัก", ) ตั้งอยู่ในทะเลเอเดรียติก ระหว่างเกาะปัชมันกับเมืองตูรัญบนแผ่นดินใหญ่ของประเทศโครเอเชีย ความน่าสนใจคือรูปร่างของเกาะนี้เป็นรูปหัวใจซึ่งเกิดขึ้นเองตามธรรมชาติ คล้ายกับแนวปะการังรูปหัวใจในหมู่เกาะวิตซันเดส์ของประเทศออสเตรเลีย

กาแล็ชญักมีพื้นที่ 0.132 ตารางกิโลเมตร มีชายหาดยาว 1.55 กิโลเมตร จุดสูงสุดของเกาะคือยอดเขาสองลูกที่สูงกว่าระดับน้ำทะเล 36 เมตร

รูปร่างของเกาะนี้ได้รับการบันทึกครั้งแรกในช่วงต้นคริสต์ศตวรรษที่ 19 โดยนักเขียนแผนที่ของนโปเลียนนามว่า ชาร์ล-ฟร็องซัว โบต็อง-โบเพร ซึ่งแสดงเกาะนี้ไว้ในแผนที่เล่มแสดงชายฝั่งของภูมิภาคแดลเมเชีย (ปัจจุบันเก็บอยู่ในหอสมุดแห่งชาติและแห่งมหาวิทยาลัยในซาเกร็บ)

ในเดือนกุมภาพันธ์ พ.ศ. 2552 กาแล็ชญักเป็นจุดเด่นในกูเกิล เอิร์ธ ทำให้เกาะนี้ได้รับความสนใจจากทั่วโลกนับแต่นั้น
อุชิดะ ริโอะ

อุชิดะ ริโอะ () เกิดเมื่อวันที่ 27 กันยายน ค.ศ. 1991 เป็นนักแสดง ที่เป็นผู้ร่วมสังกัด LesPros Entertainment , ไอดอลประเภทกราวียัวร์ ชาวญี่ปุ่น ซึ่งเธอเป็นที่รู้จักมากที่สุดในบทบาทของ ชิจิมะ คิริโกะ ในภาพยนตร์ซีรีส์มาสค์ไรเดอร์ เรื่อง มาสค์ไรเดอร์ไดรฟ์
เกาะบอลส์พีระมิด

เกาะบอลส์พีระมิด () เป็นเกาะที่ถูกลมและคลื่นกัดกร่อนส่วนเหลืออยู่ของของดินและหินที่อุดตันแอ่งภูเขาไฟรูปกระจาดซึ่งเกิดขึ้นประมาณ 6.4 ล้านปีที่แล้ว เกาะนี้ตั้งอยู่ทางตะวันออกเฉียงใต้ของเกาะลอร์ด โฮเว่ในมหาสมุทรแปซิฟิกประมาณ ความสูงอยู่ที่ เมตรเหนือน้ำทะเล มีความยาว และกว้างเพียง เมตร ทำให้เกาะแห่งนี้เป็นเกาะหินโด่งที่สูงที่สุดในโลก เกาะบอลส์พีระมิดเป็นส่วนหนึ่งของอุทยานทางทะเลเกาะลอร์ด โฮเว่ในประเทศออสเตรเลีย

เกาะแห่งนั้ถูกตั้งชื่อตามผู้ที่ค้นพบ เฮนรี ลิดจ์เบิร์ค บอล(Henry Lidgbird Ball) ในปี 1788 ซึ่งเป็นการค้นพบพร้องกับเกาะลอร์ด โฮเว่ด้วย

ใน"การเดินทางของข้าหลวงGovernor Phillip ที่กำลังเดินทางไปยังอ่าวโบทานี พร้อมกับบัญชีการจัดตั้งอาณานิคมของพอร์ตแจ็กสันและเกาะนอร์ฟอล์ก(1789)" อาร์เทอร์ ฟิลลิปได้ให้คำอธิบายพื้นที่รอบ ๆของเกาะนี้ไว ก่อนที่จะอธิบายเกาะลอร์ด โฮเว่ โดยมีเนื้อหาว่า:

"There lies about four miles from the south-west part of the pyramid, a dangerous rock, which shows itself a little above the surface of the water, and appears not to be larger than a boat. Lieutenant Ball had no opportunity of examining whether there is a safe passage between them or not."

โดยบุคคลที่ขึ้นชายฝั่งของเกาะนี้เป็นคนแรกคือ Henry Wilkinson นักธรณีวิทยาที่กรมเหมืองแร่นิวเซาธ์เวลส์ในปี ค.ศ. 1882

ในปี 1964 ทีมนักปีนเขาจากซิดนีย์ ซึ่งมีนักผจญภัยอย่าง ดิ๊ก สมิท และสมาชิกคนอื่นๆในกรมลูกเสือ ได้พยายามที่จะปีนขึ้นไปบนยอดเขาของเกาะ อย่างไรก็ตามหลังจากพวกเขาต้องเป็นอันยกเลิกการปีนเขาในวันที่ 5 เนื่องจากทีมปีนเขานั้นขาดเสบียงและน้ำ

จากนั้นในปี 1965 ทีมนักปีนเขา Sydney Rock Climbing Club ก็สามารถปีนขึ้นไปถึงยอกเขาได้สำเร็จในวันที่ 14 กุมภาพันธ์ 1965 โดยทีมนั้นปีนเขาชุดนั้นประกอบด้วย Bryden Allen, John Davis, Jack Pettigrew และ David Witham

ในปี 1982การปีนเขาในเกาะนี้ถูกระงับภายใต้กฎหมายของ Lord Howe Island Act และในปี 1689 เกาะนี้กลายเป็นเกาะต้องห้ามตามคำสั่งของคณะกรรมการเกาะลอร์ด โฮเว่ ในปี 1990ได้มีการผ่อนคล้ายความเข้มงวดโดยอนุญาติให้นักปีนเขาบางคนสามารถปีนขึ้นไปได้แต่ต้องอยู่ภายใต้เงื่อนไขบางประการ หรืออาจต้องส่งคำร้องขอถึงรัฐมนตรีของรัฐที่เกี่ยวข้อง
ฮอลิเดย์ไนต์

ฮอลิเดย์ไนต์ () เป็นสตูดิโออัลบั้มชุดที่หกของกลุ่มศิลปินหญิงเกาหลีใต้ เกิลส์เจเนอเรชัน วางจำหน่ายวันที่ 4 สิงหาคม ค.ศ. 2017 โดยค่ายเอสเอ็มเอนเตอร์เทนเมนต์ เพื่อฉลองปีที่ 10 ของกลุ่มนับตั้งแต่เปิดตัวในปี ค.ศ. 2007 โดยมีอี ซู-มันผู้ก่อตั้งเอสเอ็มเอนเตอร์เทนเมนต์เป็นผู้อำนวยการผลิตอัลบั้ม

อัลบั้มนี้ส่วนใหญ่เป็นแนวป็อป โดยมีซิงเกิลจากอัลบั้มนี้กว่า 10 ซิงเกิล รวมไปถึง "ออลไนต์" และ "ฮอลิเดย์" ซึ่งถูกปล่อยออกมาพร้อมกับอัลบั้ม "ฮอลิเดย์ไนต์" เปิดตัวที่อับดับที่สองบนแกออนอัลบั้มชาร์ต ด้วยยอดขายกว่า 160,000 ชุดในเดือนกันยายน ค.ศ. 2017 อัลบั้มยังขึ้นอันดับหนึ่งบน "บิลบอร์ด" เวิลด์อัลบั้มและจี-มิวสิก และเข้าชาร์ตในชาร์ตอัลบั้มของประเทศออสเตรเลีย ฝรั่งเศส ญี่ปุ่น และนิวซีแลนด์
มูฮัมหมัด อุสมานมูซา

มูฮัมหมัด อุสมานมูซา ชื่อเล่นคือ เหม็ด เป็นลูกครึ่งไทย-กาน่า เขาเป็นนักฟุตซอลมืออาชีพโดยเล่นให้กับสโมสรฟุตซอลกรุงเทพมหานคร และได้ถูกเรียกติดทีมชาติชุดใหญ่ในปี 2559
สรศักดิ์ พูนจังหรีด

สรศักดิ์ พูนจังหรีด เป็นนักฟุตซอลตำแหล่งกองกลางทีมชาติไทย และเล่นให้กับ สโมสรฟุตซอลชลบุรีบลูเวฟ เขาเป็นหนึ่งในตัวหลักของทีมชาติไทยในปัจจุบัน
วิทยาลัยแม่ฮ่องสอน มหาวิทยาลัยราชภัฏเชียงใหม่

วิทยาลัยแม่ฮ่องสอน มหาวิทยาลัยราชภัฏเชียงใหม่ () เป็น วิทยาลัย สังกัดมหาวิทยาลัยราชภัฏเชียงใหม่ ก่อตั้งเมื่อวันที่24 กันยายน พ.ศ. 2546

มหาวิทยาลัยราชภัฏเชียงใหม่ดำเนินการมาตั้งแต่เป็นวิทยาลัยครู จังหวัดแม่ฮ่องสอน เป็นจังหวัดที่มีความสัมพันธ์และผูกพันกับมหาวิทยาลัยราชภัฏเชียงใหม่มานานหลายสิบปี เป็นจังหวัดที่อยู่ในความรับผิดชอบของมหาวิทยาลัย โดยเฉพาะอย่างยิ่งการผลิตครู และการพัฒนาท้องถิ่น ในระยะที่ผ่านมามหาวิทยาลัยได้เข้ามามีส่วนร่วมในการพัฒนาจังหวัดสม่ำเสมอและตลอดมา ในปี พ.ศ. 2543 จังหวัดแม่ฮ่องสอนได้จัดหาพื้นที่ที่เป็นเขตพื้นที่ป่าสงวนของกรมป่าไม้ จำนวน 109 ไร่ 6 ตารางวา ให้แก่มหาวิทยาลัยราชภัฏเชียงใหม่เพื่อดำเนินการจัดตั้งเป็นวิทยาเขต แต่เนื่องจากมีข้อกำหนดเรื่องงบประมาณในภาวะวิกฤตทางเศรษฐกิจ การดำเนินการจึงทำได้ระยะหนึ่งจนกระทั่งมหาวิทยาลัยได้ประชุมร่วมกับผู้ว่าราชการจังหวัด สมาชิกสภาผู้แทนราษฎรจังหวัดแม่ฮ่องสอน รวมทั้งหน่วยงานราชการและผู้นำท้องถิ่น เมื่อวันที่ 5 กันยายน 2546 ผลการระดมความคิดได้แนวทางที่จะทำงานร่วมกัน ระหว่างมหาวิทยาลัยราชภัฏเชียงใหม่และจังหวัดแม่ฮ่องสอนที่จะร่วมกันสร้างวิทยาเขต เพื่อเป็นการเปิดโอกาสและให้ความเสมอภาคแก่จังหวัดแม่ฮ่องสอน และจากการประชุมประจำสภาสถาบันในการประชุมครั้งที่ 9/2546 เมื่อวันที่ 24 กันยายน 2546 ได้มีมติเห็นชอบให้สถาบันดำเนินการจัดตั้งวิทยาเขตแม่ฮ่อสอนเพื่อดำเนินการจัดการศึกษา ต่อมาในปี พ.ศ. 2547 องค์การบริหารส่วนจังหวัดได้ดำเนินการก่อสร้างอาคารเรียนรวม 3 ชั้น พร้อมด้วยสาธารณูปโภค มอบให้มหาวิทยาลัยใช้ประโยชน์ในการจัดการเรียนการสอน
เดปก

เดปก (, , ) เมืองใน จังหวัดชวาตะวันตก ซึ่งพรมแดนติดกับกรุง จาการ์ตา และ จังหวัดบันเติน.

มหาวิทยาลัยต่อไปนี้อยู่ใน เดปก:
ณรงค์น้อย เกียรติบัณฑิต

ณรงค์น้อย เกียรติบัณฑิต (19 เมษายน พ.ศ. 2500 — ) เจ้าของฉายา เสือยิ้มยาก เป็นนักมวยไทยชาวไทย ที่ได้รับการกล่าวขวัญในระดับโลก จากการต่อสู้กับแชมป์คาราเต้ชาวอเมริกัน ผู้มีนามว่าเบนนี เออร์คิวเดซ

ณรงค์น้อย เกียรติบัณฑิต มีชื่อจริงคืออำนาจ บุญรอด เขาเริ่มฝึกมวยไทยด้วยตนเองตั้งแต่อายุ 14 ปี และเข้าร่วมแข่งขันในงานวัดบริเวณใกล้บ้าน โดยใช้ชื่อรักศักดิ์ ถนอมศักดิ์ ภายหลังเขาได้เข้าสู่กรุงเทพ โดยอยู่สังกัดค่ายเกียรติบัณฑิต ซึ่งทางกลุ่มผู้สนับสนุนพร้อมใจตั้งชื่อให้แก่เขาใหม่ในนาม ณรงค์น้อย เกียรติบัณฑิต นับจากนั้น

ในปี พ.ศ. 2515 ณรงค์น้อยเริ่มด้วยการเป็นฝ่ายชนะน็อกเพิ่มศิริ ลูกตรอกจันทร์ ที่สนามมวยเวทีลุมพินี จากนั้น เขาเริ่มเป็นที่รู้จัก เมื่อเป็นผู้ครองแชมป์รายการ ขวัญใจมุมน้ำเงิน ของสนามมวยราชดำเนิน

ช่วงปี พ.ศ. 2517–2523 ณรงค์น้อยมีชื่อเสียงอย่างมาก จากการปะทะกับคู่ชกระดับแถวหน้าของยุคนั้นแทบทุกราย ไม่ว่าจะเป็นหนองคาย ส.ประภัสสร, วิชาญน้อย พรทวี, ผุดผาดน้อย วรวุฒิ, สกัด พรทวี, จิตติ เมืองขอนแก่น และขาวสด ศิษย์พระพรหม ตลอดจนเป็นผู้ชนะคิกบ็อกเซอร์ชาวญี่ปุ่นอย่างโทะชิโอะ ฟุจิวะระ (藤原敏男)

สำหรับการต่อสู้ที่ได้รับการกล่าวขวัญในระดับโลก คือเมื่อครั้งที่ณรงค์น้อย เกียรติบัณฑิต และเนตร ศักดิ์ณรงค์ เดินทางสู่สหรัฐอเมริกา เพื่อพิสูจน์ฝีมือระหว่างมวยไทยกับแชมป์คาราเต้ ที่จัดขึ้น ณ แกรนด์โอลิมปิกออดิทอเรียม ลอสแอนเจลิส ในวันที่ 12 มีนาคม พ.ศ. 2520

โดยณรงค์น้อยได้พบกับคู่ชกอย่างเบนนี เออร์คิวเดซ ซึ่งเป็นแชมป์คาราเต้ที่ได้รับความนิยมอย่างมากในสหรัฐ ซึ่งการแข่งขันครั้งนี้เอง ที่ณรงค์น้อยเตะปลายคางเบนนี เออร์คิวเดซ จนหลับทั้งยืนในยกสุดท้าย (กติกา 9 ยก) ทว่า ผู้ตัดสินยังไม่ทันนับถึงสิบ ระฆังยกเกิดดังขึ้นเสียก่อน กระทั่งเกิดกรณีที่ฝ่ายกรรมการให้เบนนี เออร์คิวเดซ เป็นฝ่ายชนะ ในขณะที่ผู้คนจำนวนมากเห็นว่าณรงค์น้อยเป็นฝ่ายชนะ ส่งผลให้เกิดการจลาจลขึ้น และในที่สุดทางฝ่ายกรรมการได้เปลี่ยนผลการแข่ง โดยประกาศว่าไม่มีการตัดสิน

ส่วนในวันที่ 26 กรกฎาคม พ.ศ. 2525 ณรงค์น้อยเป็นฝ่ายแพ้คะแนนแฟนต้า เพชรเมืองตราด และได้อำลาจากการแข่งขัน ขณะอายุ 25 ปี

ณรงค์น้อยสมรสกับทิพย์วัลย์ ที่รักกันมาตั้งแต่สมัยแข่งมวย นอกจากนี้ เขายังประสบความสำเร็จอย่างสูงในด้านธุรกิจอสังหาริมทรัพย์ที่วางแผนไว้ตั้งแต่สมัยเป็นนักมวย ทั้งอพาร์ตเมนต์บริเวณถนนสุทธิสาร และทาวน์เฮาส์แบ่งขายที่จังหวัดพระนครศรีอยุธยา

ส่วนฉายา เสือยิ้มยาก ของณรงค์น้อย มาจากการที่เมื่อเขาขึ้นสังเวียนมักมีสีหน้าเคร่งขรึม แต่แท้ที่จริงแล้วเป็นคนสุภาพ พูดน้อย มีความเป็นสุภาพบุรุษทั้งในและนอกสังเวียน เป็นที่ประทับใจของแฟนมวย

ณรงค์น้อย เกียรติบัณฑิต ได้รับการกล่าวขวัญว่า เป็นนักมวยไทยที่เอาชนะได้ยากที่สุดสำหรับหนองคาย ส.ประภัสสร ซึ่งทั้งคู่ทำศึกชิงชัยกัน 7 ครั้ง โดยณรงค์น้อยเป็นฝ่ายชนะ 4 ครั้ง ในขณะที่หนองคายเป็นฝ่ายชนะ 3 ครั้ง

ในขณะที่เว็บไซต์"ข่าวสด" ได้ให้การยกย่องถึงการต่อสู้ระหว่างณรงค์น้อย เกียรติบัณฑิต กับวิชาญน้อย พรทวี เมื่อครั้งป้องกันแชมป์รุ่นจูเนียร์ไลต์เวท ที่สนามมวยราชดำเนิน โดยระบุว่า มีความดุเดือด เร้าใจ ควรค่าต่อการจดจำ
อุซเบกลีก

อุซเบกิสถานซูเปอร์ลีก () เป็นลีกฟุตบอลสูงสุดของประเทศอุซเบกิสถาน ก่อตั้งในปี ค.ศ. 1992
รายชื่อบุคคลในยุคสามก๊ก (บ)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร บ รายชื่อนี้แสดงชื่อตามสามก๊ก ฉบับเจ้าพระยาพระคลัง (หน) ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏในสามก๊กฉบับเจ้าพระยาพระคลัง (หน) จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
ไอ-ลีก

ไอ-ลีก () เป็นลีกฟุตบอลสูงสุดของประเทศอินเดีย ก่อตั้งในปี ค.ศ. 2007
วันศุกร์ที่ 13

วันศุกร์ที่ 13 ถือเป็นวันโชคร้ายในความงมงายตะวันตก เกิดเมื่อวันที่ 13 ของเดือนในปฏิทินเกรโกเรียนตรงกับวันศุกร์ ซึ่งเกิดได้อย่างน้อยหนึ่งครั้งต่อปี แต่อาจมีได้ถึงสามครั้งต่อปี

จากข้อมูลของศูนย์จัดการความเครียดและสถาบันโรคกลัวในแอชวิลล์ รัฐนอร์ทแคโรไลนา คาดว่าประชากรประมาณ 17 ถึง 21 ล้านคนในสหรัฐได้รับผลจากความกลัววันนี้ บางคนกลัวถึงขั้นหลีกเลี่ยงกิจวัตรปกติในการทำธุรกิจ ขึ้นเครื่องบินหรือแม้แต่ลุกจากเตียง "มีการประเมินว่าธุรกิจเสียรายได้ 800 หรือ 900 ล้านดอลลาร์สหรัฐในวันนี้" กระนั้น ผู้แทนจากเดลตาแอร์ไลนส์และคอนติเนนทัลแอร์ไลนส์แถลงว่า สายการบินของพวกตนไม่มีการเดินทางลดลงผิดสังเกตในวันศุกร์เหล่านี้
ชาลส์ เทซ รัสเซลล์

ชาร์ลส์ เทซ รัสเซลล์ เกิดเมื่อวันที่16 กุมภาพันธ์ พ.ศ.2395 เสียชีวิตเมื่อวันที่31 ตุลาคม พ.ศ.2459 เขาเป็นผู้ก่อตั้งศาสนาคริสต์นิกายพยานพระยะโฮวา และเขาเป็นผู้สร้างภาพยนตร์เรื่องการสร้างอีกด้วย

ชาร์ลส์ เทซ รัสเซลล์ เกิดเมื่อวันที่16 กุมภาพันธ์ พ.ศ.2395 ในวัยเด็กเขาได้ไปที่คริสตจักรของเซเว่นเดย์แอดเวนทิสต์ เขาได้ฟังคำสอนของคริสตจักรนั้นจนเขามีอายุได้20ปีและเขาไม่เห็นด้วยเกี่ยวกับคำสอนของคริสตจักร เขาจึงแยกตัวออกมาจากคริสตจักรนั้น และก่อตั้งกลุ่มของเขาเอง ซึ่งในขณะนั้นมีชื่อว่า หอสังเกตการณ์แห่งซีโอน และได้เปลี่ยนชื่อกลุ่มองค์กรของเขาเป็น หอสังเกตการณ์ หรือ ว็อชทาวเวอร์ และต่อมาเขาได้เป็นประธานกลุ่ม และใช้เงินพัฒนาองค์กรมาจากการค้าขายผ้าของเขาและพ่อของเขา และต่อมาจึงเติบโตเป็นองค์กร พยานพระยะโฮวา

รัสเซลล์เคยทำนายไว้ว่า ในปี พ.ศ. 2457 (ค.ศ.1914) พระเยซูจะปกครองโลกในฐานะกษัตริย์ และจะเหวี่ยงซาตานลงมาในโลกใบนี้ รัสเซลล์ทำนายโดยใช้หลักการในคัมภีร์ไบเบิลในพระธรรมดาเนียลตอนที่กษัตริย์เนบูคัดเนสซาร์ทรงพระสุบิน(ฝัน)ว่ามีต้นไม้ใหญ่อยู่ต้นหนึ่งและต้นไม้นั้นถูกโค่น และเป็นตออยู่7ปี และต้นไม้นั้นก็กลับมาเป็นเหมือนเดิมอีกครั้ง ซึ่งความหมายของความฝันนั้นคือ ต้นไม้ใหญ่หมายถึง กษัตริย์อิสราเอลที่ปกครองประชาชนของพระเจ้า ต้นไม้ถูกโค่นหมายถึง กรุงเยรูซาเล็มถูกทำลายและการปกครองของกษัตริย์อิสราเอลสิ้นสุดลง ต้นไม้ถูกทิ้งให้เป็นตอ7ปีหมายถึง อีก2520ปีจะมีการปกครองเริ่มขึ้นใหม่ 2520ปีมาจากพระธรรมวิวรณ์บทที่12 ข้อที่6 และข้อที่14 บอกไว้ว่าเวลา3ปีครึ่ง เท่ากับ1260วัน ระยะเวลา7ปีจึงเท่ากับ2520วัน จากกฏของคำพยากรณ์ของคัมภีร์ไบเบิลบอกไว้ว่าให้1วันแทน1ปี ในหนังสือเอเสเคียลบทที่4 ข้อที่6 ช่วงที่กษัตริย์เนบูคัดเนสซาร์ทรงพระสุบินเท่ากับ607 ปี ก่อนคริสตศักราช เมื่อนำไปรวมกับ2520ปีแล้ว ก็จะเท่ากับค.ศ.1914 (ไม่มีค.ศ.0)นั่นเอง

ชาร์ลส์ เทซ รัสเซลล์มีสุขภาพที่แย่มากในปีพ.ศ.2459 และต่อมาเขาได้ป่วยเป็นโรคกระเพาะปัสสาวะอักเสบและเป็นโรคชราและเสียชีวิตในวันที่31 ตุลาคม พ.ศ.2459 ในวัย 64ปี
เซือง วัน มิญ

เซือง วัน มิญ (ภาษาเวียดนาม:Dương Văn Minh) เป็นนายพลอาวุโสของกองทัพสาธารณรัฐเวียดนามและเป็นนักการเมืองในสมัยของรัฐบาลโง ดิ่ญ เสี่ยม ในปี 2506 เขาเป็นหัวหน้าผู้กระทำการรัฐประหารรัฐบาลโง ดิ่ญ เสี่ยม และเขาเป็นประธานาธิบดีของเวียดนามใต้ 4 สมัย

ครั้งแรก 2 พฤศจิกายน ค.ศ. 1963 ถึง 30 มกราคม ค.ศ. 1964 รวมระยะเวลา 3 เดือน โดยทำรัฐประหารโง ดิ่ญ เสี่ยม

ครั้งที่สอง 8 กุมภาพันธ์ 1964 ถึง 16 สิงหาคม 1964 รวมระยะเวลา 7 เดือน

ครั้งที่สาม 8 กันยายน ค.ศ. 1964 ถึง 26 ตุลาคม ค.ศ. 1964 รวมระยะเวลา 1 เดือน

ครั้งที่สี่ครั้งสุดท้าย 28 เมษายน ค.ศ. 1975 ถึง 30 เมษายน ค.ศ. 1975 รวมระยะเวลา 3 วัน หลังจากนั้นกองทัพเวียดนามเหนือก็เข้ายึดไซ่ง่อนเมืองหลวงของเวียดนามใต้ เซือง วัน มิญ จึงต้องประกาศยอมจำนน

https://en.wikipedia.org/wiki/D%C6%B0%C6%A1ng_V%C4%83n_Minh
ฟุตซอลชิงแชมป์เอเชีย 2018 รอบคัดเลือก

ฟุตซอลชิงแชมป์เอเชีย 2018 รอบคัดเลือก เป็นขั้นตอนการคัดเลือกที่จัดขึ้นโดย สมาพันธ์ฟุตบอลเอเชีย (เอเอฟซี) ที่จะกำหนดหาทีมที่เข้าร่วมสำหรับ ฟุตซอลชิงแชมป์เอเชีย 2018, ครั้งที่ 15 ของการแข่งขันฟุตซอลชายระดับนานาชาติของทวีปเอเชีย.

ทั้งหมด 16 ทีมได้สิทธิ์ที่จะเล่นในรอบสุดท้าย, รวมไปถึง จีนไทเป ผู้ได้สิทธิ์อัตโนมัติในฐานะเจ้าภาพ.

ขั้นตอนการคัดเลือกจะถูกแบ่งออกเป็นสี่โซน, ในขณะที่ โซนอาเซียน ได้เพิ่มเป็นสองเท่าใน อาเซียนฟุตซอลแชมเปียนชิพ 2017, โซนตะวันออก และ โซนตะวันตก จะได้ลงเล่นที่ประเทศไทย, และ โซนใต้ ได้ถูกรวมเข้ากับ โซนกลาง หลังจากเนปาลเป็นทีมเดียวเท่านั้นที่มาจากโซนใต้.

จาก 47 ชาติสมาชิก เอเอฟซี, ทั้งหมด 29 ทีมเข้าสู่การแข่งขัน. 16 จุดในรอบสุดท้ายจะมีการกระจายดังนี้:

การจับสลากตามต้นฉบับสำหรับ อาเซียนฟุตซอลแชมเปียนชิพ 2017 ได้จัดขึ้นเมื่อวันที่ 17 กุมภาพันธ์ พ.ศ. 2560, 10:00 MMT () ระหว่างการประชุมสภาเอเอฟเอฟที่โรงแรมโนโวเท็ลย่างกุ้งแม็กซ์ ใน ย่างกุ้ง, ประเทศเมียนมาร์. หลังจากที่ออสเตรเลียได้ถอนทีมจากการแข่งขัน, การจับสลากซ้ำอีกครั้งก็ได้จัดขึ้นเมื่อวันที่ 23 กันยายน พ.ศ. 2560 ระหว่างการประชุมสภาเอเอฟเอฟในกรุง บาลี, ประเทศอินโดนีเซีย.

ทีมที่ได้รับการเป็นทีมวางตามผลงานของพวกเขาในการแข่งขัน อาเซียนฟุตซอลแชมเปียนชิพ 2016.การจับสลากได้จัดขึ้นเมื่อวันที่ 6 กรกฎาคม พ.ศ. 2560, 15:00 MYT (), ที่บ้านเอเอฟซีในกรุง กัวลาลัมเปอร์, ประเทศมาเลเซีย, ยกเว้นสำหรับโซนอาเซียนที่จะได้ใช้ อาเซียนฟุตซอลแชมเปียนชิพ 2017 ในฐานะทัวร์นาเมนต์รอบคัดเลือกของพวกเขาและการจับสลากก็ได้ถูกจัดขึ้นแล้ว. กลกไกสำหรับแต่ละโซนมีดังนี้:

ทีมที่ได้รับการเป็นทีมวางตามผลงานของพวกเขาในการแข่งขัน ฟุตซอลชิงแชมป์เอเชีย 2016 รอบสุดท้าย และ รอบคัดเลือก.
ผู้ชนะจะได้สิทธิ์ไปแข่งขัน ฟุตซอลชิงแชมป์เอเชีย 2018.
ด้านล่างนี้คือ 16 ทีมที่ได้สิทธิ์สำหรับรอบสุดท้าย.
เฮลมุท คาร์ล แบร์นฮาร์ด ฟอน มอลท์เคอ

เฮลมุท คาร์ล แบร์นฮาร์ด ฟอน มอลท์เคอ () เป็นจอมพลเยอรมันและเป็นเสนาธิการกองทัพปรัสเซียเป็นเวลากว่า 30 ปีในสามรัชกาลของกษัตริย์ปรัสเซีย เขาเป็นผู้ริเริ่มใช้การบังคับบัญชาสมัยใหม่ในการทัพ เขาได้รับการยกย่องเป็น "ผู้วางระเบียบกองทัพและนักกลยุทธ์อันเยี่ยมยอด" รวมอยู่ในตัวคนเดียว เขามักถูกเรียกว่า "มอลเคอคนโต" (Moltke der Ältere) เพื่อไม่ให้สับสนกับ เฮลมุท โยฮันน์ ลุดวิจ ฟอน มอลท์เคอ จอมพลเยอรมันอีกคนในช่วงสงครามโลกครั้งที่หนึ่งที่มีศักดิ์เป็นหลานลุงซึ่งถูกเรียกว่า "มอลเคอคนเล็ก" (Moltke der Jüngere) เขาได้รับแต่งตั้งเป็น กราฟ ฟอน มอลท์เคอ (Graf von Moltke) อันเป็นตำแหน่งเทียบเท่าเคานต์

มอลท์เคอเริ่มดำรงตำแหน่งเสนาธิการกองทัพปรัสเซียเมื่อปีค.ศ. 1857 เขาได้นำชัยชนะมาแก่กองทัพปรัสเซียมาในสงครามสำคัญสามครั้ง คือ สงครามชเลสวิจครั้งที่สอง (ค.ศ. 1864), สงครามออสเตรีย-ปรัสเซีย (ค.ศ. 1866) และสงครามฝรั่งเศส-ปรัสเซีย (ค.ศ. 1870) ชัยชนะดังกล่าวทำให้ปรัสเซียสามารถรวมชาติเยอรมันเป็นหนึ่งเดียว นำไปสู่การสถาปนาจักรวรรดิเยอรมันขึ้นในปีค.ศ. 1871 ในยุคจักรวรรดิเยอรมนี้ เขาได้รับยศเป็นจอมพล และชื่อตำแหน่งเสนาธิการกองทัพปรัสเซียถูกเปลี่ยนเป็น "เสนาธิการใหญ่" (Great General Staff) แห่งกองทัพจักรวรรดิเยอรมัน และยังได้เป็นสมาชิกไรชส์ทาคแห่งจักรวรรดิเยอรมัน

เขาเกษียณอายุในวันที่ 9 สิงหาคม ค.ศ. 1888 และในวันคล้ายวันเกิดครบรอบ 90 ปีของเขาในปี 1890 ได้รับการประกาศให้เป็นวันหยุดราชการของชาติ จอมพลมอลท์เคอถึงแก่อนิจกรรมเมื่อวันที่ 24 เมษายน ค.ศ. 1891 ที่บ้านพักในกรุงเบอร์ลิน จักรพรรดิวิลเฮล์มที่ 2 ทรงจัดรัฐพิธีศพให้เป็นเกียรติยศ
อมิว ดีเมสเทส

อมิว ดีเมสเทส (, เกิด 19 มีนาคม ค.ศ. 1979) เขาเป็นอดีตนักการเมือง, นักสังคมวิทยา และเลขาธิการสมัชชาแห่งประเทศมาซิโดเนียของพรรคเอกภาพประชาธิปไตยแห่งชาติมาซิโดเนีย

อมิว ดีเมสเทสไดรับการเสนอชื่อเข้าชิงตำแหน่งนายกรัฐมนตรีเมื่อวันที่ 15 มกราคม พ.ศ. 2559 และเขาได้เข้ารับการทำงานเมื่อวันที่ 18 มกราคมตามที่นายกรัฐมนตรีนีโคลา กรูเอฟสกีขอลาออกจากการเป็นนายกรัฐมนตรี
สโมสรฟุตซอลบางกอกซิตี้

สโมสรฟุตซอลบางกอกซิตี้ เป็นสโมสรฟุตซอลในประเทศไทย ตั้งอยู่ในกรุงเทพมหานคร ปัจจุบันเล่นอยู่ในฟุตซอลไทยแลนด์ลีก โดยได้รับการโอนสิทธิ์มาจากสโมสรฟุตฟุตซอลภูเก็ต ยูไนเต็ด.โดย บิ๊กต้น หรือ รังสรรค์ กียปัจจ์ ได้เทคโอเวอร์ทีมและเป็นชื่อเป็น สโมสรฟุตซอลบางกอกซิตี้ ใน พ.ศ. 2559
ฌานาราลิตัตดากาตาลุญญา

ฌานาราลิตัตดากาตาลุญญา (), เฆเนราลิดัดเดกาตาลุญญา () หรือ เฌเนราลิตัตเดกาตาลุญญอ (อารัน: ) เป็นทบวงหรือสถาบันที่มีหน้าที่ดำเนินการปกครองตนเองในกาตาลุญญา ประกอบด้วยสภานิติบัญญัติกาตาลุญญา, ประธานฌานาราลิตัตดากาตาลุญญา และสภาบริหารกาตาลุญญา

อนึ่ง เมื่อวันที่ 27 ตุลาคม พ.ศ. 2560 สภานิติบัญญัติกาตาลุญญาประกาศเอกราชฝ่ายเดียวจากสเปนด้วยคะแนนเสียงข้างมาก 70 ต่อ 10 โดยจัดตั้งสาธารณรัฐกาตาลุญญาขึ้น เพื่อเป็นการตอบโต้ มาเรียโน ราฆอย นายกรัฐมนตรีสเปนประกาศยุบสภานิติบัญญัติกาตาลุญญาและกำหนดให้มีการเลือกตั้งระดับแคว้นแบบกะทันหันในวันที่ 21 ธันวาคม ปีเดียวกัน การประกาศเอกราชถูกรัฐบาลสเปนยับยั้ง สมาชิกหลายคนของฌานาราลิตัต (รวมถึงการ์ลัส ปุดจ์ดาโมน) ได้ลี้ภัยไปยังเบลเยียมโดยอ้างว่าเป็นคณะผู้บริหารที่ถูกต้องตามกฎหมายของฌานาราลิตัต